Väike vulkaanisaar Nissyros asub 25 meremiili Kosist  lõuna poole. Saarekesel elab 932 inimest ja selle pindala on kõigest 41,5 km2. Saare pealinn Mandraki on maaliline, mäenõlvadele ehitatud värviliste majakestega sadamaküla, kus muuhulgas saab imetleda keskaegse Johanniitide ordulossi varemeid. Saare tõmbenumber on kahtlemata Laki platoo vulkaan, mis viimati purskas 1933.a. ja on praegu n-ö magavas olekus. Ümberringi laiub kuumaastik ning on tunda väävliaroome. Kraatri läbimõõt on 260 m ja laius 30 m.